Sininen puutarha
Miksi sinun tuliset ja ylpeät silmäsi
 katsovat minua niin outoina ja hiljaisina
 kuin villien eläinten silmät
 auringon värisevää nousua?

 Olen kylpenyt juuri virrassa
 ja kaulaani on takertunut
 himmeänpunainen levä.
 Aurinko vaeltaa kuin kultatukkainen soittaja
 sinisessä puutarhassa,
 ja jalkani ovat kuin nuoret kauriit.
 Tanssinko sinulle tämän kukkivan puun alla?